ไฟแนนซ์ทูเดย์
...การประชุมผู้จัดการสาขาทั่วประเทศของธนาคารกรุงเทพ เมื่อวันที่ 5 ม.ค.ที่ผ่านมา นอกจากได้ป๊ะป๋า ชาตรี โสภณพนิช ประธานกรรมการแบงก์มาเจิมตัดริบบิ้นเปิดงานให้แล้ว คุณโทนี่ ชาติศิริ โสภณพนิช ก็ขึ้นมาให้นโยบายว่า ธนาคารกรุงเทพจะเน้นการเป็นเพื่อนคู่คิด มิตรคู่บ้าน ต่อไป
20 ม.ค. 2558

...การประชุมผู้จัดการสาขาทั่วประเทศของธนาคารกรุงเทพ เมื่อวันที่ 5 ม.ค.ที่ผ่านมา นอกจากได้ป๊ะป๋า ชาตรี โสภณพนิช ประธานกรรมการแบงก์มาเจิมตัดริบบิ้นเปิดงานให้แล้ว คุณโทนี่ ชาติศิริ โสภณพนิช ก็ขึ้นมาให้นโยบายว่า ธนาคารกรุงเทพจะเน้นการเป็นเพื่อนคู่คิด มิตรคู่บ้าน ต่อไป
คุณโทนี่บอกว่า จากนี้ไปธนาคารจะเน้นในเรื่องการเป็นดิจิทัลแบงก์กิ้ง ซึ่งขณะนี้โมบายแบงก์กิ้งของธนาคารกรุงเทพก็ให้บริการได้ดีไม่แพ้ธนาคารใหญ่ด้วยกันเลย แต่จะต้องพัฒนาให้ดียิ่งขึ้นไปอีก ฐานข้อมูลทุกอย่างของธนาคารจะต้องขึ้นไปอยู่บนดิจิทัลเพื่อเชื่อมโยงลูกค้าเข้าด้วยกัน ไม่ว่าจะเป็นรายกลาง รายใหญ่
ปีนี้จะเป็นอีกปีที่สนุกของธนาคารพาณิชย์ เพราะจะมีการปฏิวัติระบบการทำงานกันยกใหญ่ เพื่อเตรียมพร้อมรับการแข่งขันที่จะรุนแรงขึ้น หลังเปิดเออีซีกลายเป็นแข่งกับแบงก์ในอาเซียนด้วยกันแบบใครดีใครอยู่
...ไม่เชื่อก็ต้องเชื่อว่าพันธ บัตรสุขกันเถอะเรา อายุ 10 ปี ดอกเบี้ยเฉลี่ย 4% จะขายยากเย็นกับรายย่อย สัปดาห์นี้เลยต้องเปิดขายให้กับนักลงทุนสถาบันให้มีความสุขกันบ้าง ด้วยการเปิดให้ซื้อไม่จำกัดจำนวน งานนี้ถ้ารายใหญ่ไม่ซื้อ ไม่รู้ว่าอาจจะต้องเปลี่ยนชื่อพันธบัตรหรือเปล่า 
...คนรุ่นใหม่กำลังฮิตใส่หินสีเพื่อเสริมโชคลาภ แต่คุณพี่ปราการ ทวิสุวรรณ ที่ปรึกษา สุภัค ศิวะรักษ์ ซีอีโอ ธนาคารซีไอเอ็มบี ไทย คู่หูคู่ฮาของ ดร.แซม เล่นหิน ทั้งศึกษาภาคทฤษฎีและปฏิบัติมานานหลายปี ตั้งแต่ยังไม่มีใครสนใจ พี่ปราการมีความรู้ในศาสตร์นี้เก่งกว่าหมอดูบางคนที่มาแนะนำให้คนซื้อหินสีราคาแพงๆ ใส่เสริมดวงกันเสียอีก
...สุพจน์ อาวาส กรรมการผู้จัดการ เอสเอ็มอีแบงก์ คนใหม่ ได้ฉายาคนเล่นของ เพราะเจ้าตัวมีสิ่งศักดิ์สิทธิ์ไว้บูชาเพียบ